CELEX: 62015CN0317
Language: hr
Date: 2015-06-26 00:00:00
Title: Predmet C-317/15: Zahtjev za prethodnu odluku koji je 26. lipnja 2015. uputio Hoge Raad der Nederlanden (Nizozemska) – X, Staatssecretaris van Financiën

21.9.2015   
            
            
               HR
            
            
               Službeni list Europske unije
            
            
               C 311/23
            
         Zahtjev za prethodnu odluku koji je 26. lipnja 2015. uputio Hoge Raad der Nederlanden (Nizozemska) – X, Staatssecretaris van Financiën
   (Predmet C-317/15)
   (2015/C 311/28)
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Žalitelji u kasacijskom postupku: X, Staatssecretaris van Financiën
   
      Prethodna pitanja
   
   
               1.
            
            
               Proteže li se načelo primjene ograničenja iz članka 64. stavka 1. UFEU-a na treće zemlje i na primjenu ograničenja koja postoje na temelju odredbe pojedine države poput produljenog roka za naknadni obračun poreza o kojem je riječ, a koja se može primijeniti i u slučajevima koji nisu povezani s izravnim ulaganjima, pružanjem financijskih usluga ili uvrštenjem vrijednosnih papira na tržišta kapitala?
            
         
               2.
            
            
               Odnosi li se načelo primjene ograničenja kretanja kapitala iz članka 64. stavka 1. UFEU-a u vezi s pružanjem financijskih usluga i na ograničenja poput produljenog roka za naknadni obračun poreza o kojem je riječ, a koja se poput njega niti primjenjuju na pružatelja usluga niti uređuju pretpostavke za pružanje usluga ili način pružanja usluga?
            
         
               3.
            
            
               Treba li „kretanjem kapitala u vezi s pružanjem financijskih usluga” u smislu članka 64. stavka 1. UFEU-a smatrati i slučaj poput ovoga u kojem je rezident države članice otvorio račun (vrijednosnih papira) u bankovnoj instituciji izvan Unije i je li pritom bitno obavlja li navedena bankovna institucija u tom okviru djelatnosti za vlasnika računa – i ako da – u kojem opsegu ih obavlja?